**ஜோதி சுபாஷ்** (Jyoti Subhash) மராத்தித் திரைப்படத்துறை, தொலைக்காட்சி நிகழ்ச்சிகள், நாடகத்துறையில் பணியாற்றும் ஒரு இந்திய நடிகையாவார். மராத்தி படங்களான *வாலு* (2008), *காப்ரிச்சா பாஸ்* (2009), பாலிவுட் படங்களான *பூங்க்* (2008), *அய்யா* (2012) ஆகிய படங்களில் நடித்ததில் இவர் மிகவும் பிரபலமானார்.

தொழில்
------

ஜோதி சுபாஷ் நாடகத்தின் மூலம் தனது தொழில் வாழ்க்கையைத் தொடங்கினார். பின்னர் தொலைக்காட்சியிலும், திரைப்படங்களிலும் தோன்றினார். இவரது ஆரம்பகால தொலைக்காட்சி படைப்புகளிலேயே இவர் அங்கீகரிக்கப்பட்டார். தூர்தர்ஷனில் ஒளிபரப்பப்பட்ட *ருக்மாவதி கி அவேலி* (1991), *ஜசீரே* (1992) ஆகிய நாடகத் தொடர்களில் நடித்தார். இவரது நடிப்பில் கோவிந்த் நிஹலானி இயக்கி, 1991ஆம் ஆண்டு வெளிவந்த *ருக்மாவதி கி அவேலி* என்ற தொலைக்காட்சிப் படம் எசுப்பானிய நாடகமான *தி ஹவுஸ் ஆஃப் பெர்னார்டா ஆல்பா* என்பதை அடிப்படையாகக் கொண்டது. இது எசுபானிய எழுத்தாளர் பெடரிக்கோ கார்சியா லோர்க்கா எழுதியது. ஒரு விதவையான, ருக்மாவதி, தனது ஐந்து திருமணமாகாத மகள்களை ராஜஸ்தானில் தனது [[அவேலியில் வளர்ப்பது குறித்த இந்தப் படம் 16 மிமீட்டரில் படமாக்கப்பட்டு, பின்னர் 35 மிமீ வரை பெரிதாக்கப்பட்டது. சமீபத்தில் 2009ஆம் ஆண்டில், மும்பையின் தேசிய கலை மையத்திற்கான (என்சிபிஏ) சிறப்பு அமர்வில் இந்தப் படம் திரையிடப்பட்டது.

1999 ஆம் ஆண்டில், *ரஸ்தே* என்ற மராத்தி நாடகத்தை இவர் மொழிபெயர்த்தார். முதலில் கோவிந்த் புருஷோத்தம் தேஷ்பாண்டே எழுதி இந்தி மொழியில் இதே பெயரில் வெளிந்தது. இந்தி நாடகத்தை அர்விந்த் கௌர், சத்யதேவ் துபே ஆகியோர் இயக்கியிருந்தனர். *தஹாவி பா*, *தேவ்ராய்*, *ஆம்ஹி அசு லட்கே*, *சுப்ரா காஹி* போன்ற பல படங்களில் குடும்பத்தில் மூத்த பெண்களின் பல்வேறு துணை வேடங்களில் நடித்திருந்தார்.

2004 ஆம் ஆண்டில், இந்தியப் பிரிப்பை அடிப்படையாகக் கொண்ட ஒரு கதையான *ஜிஸ் லாகூர் நெய் தேக்கியா* என்ற உருது நாடகத்தில் இவர் தோன்றினார். லாகூரிலிருந்து இந்தியாவுக்கு குடிபெயர்ந்த ஒரு வயதான இந்துப் பெண்ணாக நடித்திருந்தார்.

சொந்த வாழ்க்கை
--------------

ஜோதி, சுபாஷ்சந்திர தேம்ப்ரே என்பவரை திருமணம் செய்து கொண்டார். இவர்களுக்கு, நடிகையான அம்ருதா என்ற ஒஉ மகள் இருக்கிறார். இவர்கள் இருவரும் பல படங்களிலும் ( *ஆஜி*, *சோகா*, *காந்தா*, *மசாலா*, *நிதல்*, *வாலு*, *பாதா*, *கல்லி பாய்*, *விஹிர்* ) ஒரு நாடகத்திலும் ( *கலோகாச்சியா லெக்கி* ) ஒன்றாக நடித்துள்ளனர். இவர் *ஆஜி* என்ற நாடகத்தில் தனது மகள் அம்ருதாவிற்கு பாட்டியாகவும், 2009 ஆம் ஆண்டு *காந்தா* திரைப்படத்தில் தனது மகளின் தாயாகவும் நடித்திருந்தார். *கவாடேஸ்* படத்தில் 60 வயதான பெண்ணாக தனது மகள் நடிக்கும் போது அவருக்கு உதவினார். இவரது மருமகன் சந்தேஷ் குல்கர்னியும் ஒரு திரைப்பட இயக்குனராவார்.

மேற்கோள்கள்
-----------

1. ↑  Vasudevan, Meera. "Experiments with light". Archived from the original on 26 June 2015. பார்க்கப்பட்ட நாள் 18 April 2013.
2. ↑  "Roopantar – Adapting Theatre for Cinema". National Centre for the Performing Arts. 16 July 2009. Archived from the original on 21 ஜூலை 2018. பார்க்கப்பட்ட நாள் 17 April 2013. `{{cite web}}`: Check date values in: `|archive-date=` (help)
3. ↑  Dharwadker, Aparna Bhargava. *Theatres of Independence: Drama, Theory, and Urban Performance in India Since 1947*.. பார்த்த நாள்: 17 April 2013.
4. ↑  Subramanyam, Lakshmi. *Muffled Voices: Women in Modern Indian Theatre*. .
5. ↑  Chandawarkar, Rahul (10 June 2004). "Play on Partition seeks Hindu-Muslim brotherhood". *தி டைம்ஸ் ஆஃப் இந்தியா* இம் மூலத்தில் இருந்து 29 ஜூன் 2013 அன்று. பரணிடப்பட்டது.. .
6. ↑  Kharade, Pallavi. "We understand what's going on in each other's minds". *Daily News and Analysis* இம் மூலத்தில் இருந்து 2014-04-28 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஜோதி சுபாஷ்